opnum augun, yfirlýsing frá stjórn wift á Íslandi
wift (women in film and television) á Íslandi stóð fyrir gjörningi á eddunni um síðustu helgi þar sem konur í kvikmyndagerð mættu í jakkafötum. tilgangur gjörningsins var ekki að gagnrýna úthlutanir kvikmyndasjóðs heldur að vekja athygli á hversu einsleitt samfélagið er þegar aðeins sögur karla eru sagðar og sýn karla ein metin vænleg til framleiðslu. tilgangurinn var heldur ekki að gera lítið úr karlkyns kollegum okkar heldur var tilgangurinn að skapa umræðu um þetta alvarlega vandamál sem veik staða kvenna innan stéttarinnar er. eina vænlega leiðin til lausnar er að hlaupa ekki í vörn, draga ekki umræðuna á villigötur og viðurkenna vandamálið.
eddutilnefningarnar gefa okkur mikilvægar vísbendingar; konur eru ekki sýnilegar, hvorki fyrir framan eða aftan myndavélarnar. ef tekið er mið af aukningu kvenhlutverka síðustu tuttugu árin mun það taka okkur 700 ár að jafna kynjahlutfallið á hvíta tjaldinu. skortur á sögum og sýn kvenna og kynfærabundin sýn karla á konur er beygla sem veldur stöðnun í kvikmyndagerð. Það er ólíðandi að listgrein sem telur sig brautryðjandi og framsækna sætti sig við slíkan skort og viðhaldi þannig misrétti innan þjóðfélagsins og jafnvel auki það.
kvikmyndir eru nefnilega öflugur miðill sem hefur afgerandi áhrif á skoðanir fólks og viðhorf. rannsóknir sýndu t.a.m. að eftir áhorf á átján þætti þar sem forseti bandaríkjanna var kona voru áhorfendur 68% líklegri til að kjósa konu sem forseta. eftir að sýningar hófust á csi stórjókst áhugi kvenna á meinafræði í bandaríkjunum. Þess vegna er skortur á konum í ráðandi hlutverkum í kvikmyndum og sjónvarpi hættuástand eins og kristín jóhannesdóttir komst að orði í ræðu sinni á eddunni og kallaði þjóðfélagsmein. kvikmyndir skipta máli, kyn skiptir máli. horfum opnum og gagnrýnum augum á stöðuna og krefjumst breytinga. Í lausninni felst áframhaldandi sókn kvikmyndagerðar á Íslandi og skiptir okkur öll máli.
með vinsemd,
stjórn wift á Íslandi
wift sendi nýverið frá sér ályktun til menntamálaráðherra og borgarstjóra reykjavíkur um framtíð bíó paradísar.
(smellið hér til að lesa)
tryggið fjármagnið!
wift krefst þess að menningarlegt verðmæti bíó paradísar sé metið og bíóhúsinu sé tryggt fjármagn til að halda áfram rekstri.
bíó paradís er heimili kvikmynda á Íslandi og verður að halda áfram rekstristórt skref aftur á bak fyrir konur í kvikmyndagerð
Án bíó paradísar verður stórt skref stigið aftur á bak í að tryggja stöðu kvenna í kvikmyndum. hollywood bíómyndir eru ekki þekktar fyrir jafna stöðu kvenna fyrir framan eða aftan myndavélina. bíó paradís hefur sinnt skyldu sinni að sýna myndir með konum í lykilhlutverkum og tryggt að rödd þeirra sé metin. Án þessa bíóhúss förum við aftur til tíma þar sem karllæg markaðsvöld ráða hvaða myndir verða sýndar.
heimili íslenskar grasrótar og alþjóðlegra mynda
Í bíó paradís hafa íslenskar heimildamyndir átt skjól að leita. Íslensku bíó-samsteypurnar hafa ekki alltaf verið tilbúin til að taka þær til sýningar. Þess að auki er bíó paradís er eina bíóhúsið í höfuðborginni þar sem að óhefðbundar og sjálfstæðar myndir frá öllum heimshornum eru sýndar. bíó paradís er eina bíóhúsið sem viðurkennir mikilvægi íslenskra mynda.
reykjavík verður af miklum menningarlegum verðmætum ef að bíó paradís hættir!